EL ja mitte-EL riikide ettevõtted

Vastutava ja volitatud töötleja vahel sõlmitava lepingu klausel

Pooled loevad lepingu sõlmimisel ja täitmisel end Euroopa Parlamendi poolt 14 aprillil 2016 heaks kiidetud Isikuandmete Kaitse Üldmäärusega (ÜM) siduvaks hoolimata sellest, kas territooriumil või riigis, milles nad asuvad, on ÜM või sellega võrdväärne regulatsioon kehtestatud. Pooled lähtuvad konkreetsemalt oma tegevuses lepingu täitmisel ÜM ’s kirjeldatud Volitatud töötleja kohustustest (Art 27 ja 28), samuti ÜM’s kasutatud mõistetest ja kehtestatud regulatsioonist.

Volitatud töötleja ei tohi mistahes põhjusel töödelda isikuandmeid muul viisil ja põhjusel, kui see toimub vaid Vastutava töötleja poolt antud volituse alusel ja raames. Juhul, kui Volitatud töötleja tegevus nõuab andmekaitsespetsialisti (AKS) määramist, määrab ta selle.

Pidades ÜM Art 30 p 2 nimetatud isikuandmete töötlemise registrit, fikseerib Volitatud töötleja Vastutava töötleja poolt antud volituse raames isikuandete töötlemise viisil, milline võimaldab viivitamatult ja takistusteta, nende tasuta esitamise Vastutavale töötlejale või järelevalvet teostavale asutusele (Andmekaitse Inspektsioon e. AKI).

Isikuandmete töötlemisel on Volitatud töötleja lepingu tagamiseks kohustatud rakendama ohule vastavaid turvalisuse taseme tagamiseks asjakohaseid ja tehnilisi vahendeid ning olema suuteline ka ohule vastavate meetmete tarvitusele võtmist tõendama. Volitatud töötleja teavitab oma töötajaid Vastutava töötlejaga sõlmitud lepingust tulenevast isikuandmete kaitse kõrgest vajadusest ning hoolitseb selle eest, et tema töötjad omaksid õiget ja kohast arusaama ja oskusteavet ÜM nõuetele vastavaks isikuandmete töötlemiseks. Iga isikuandmete kaitsega seotud rikkumisest on Volitatud isik kohustatud Vastutavat isikut teavitama viivituseta, kusjuures teave peab sisaldama ÜM Art 33 p 3 informatsiooni.

Volitatud töötleja oma tegevuses kohustub järgima lepingu täitmisel mh järgmisi ÜM kehtestatud põhimõtteid: isikuandmete töötlemise seaduslikkus, õiglus ja läbipaistvus (Art 5 p.1. a. ja Art 6), eesmärgi piirangu põhimõte (Art 5 p.1. b.), andmete minimaliseerimise põhimõte (Art 5 p.1 c.), õigsuse põhimõte (Art 5 p.1. d.), säilitamise piirang (Art 5 p.1. e.), usaldusväärsus ja konfidentsiaalsus (Art 5 p.1. f.) laste (Art 8) ja eriliiki isikuandmete eriline kaitsevajadus (Art 9), isikuandmete töötlemise turvalisus (Art 32), isikuandmete edastamise üldpõhimõtted (Art 44).

Lisaks peab Volitatud töötleja teise Volitatud töötleja kaasamisel järgima Art 28 lg 2 (kaasamise tingimused) ja 4 (kaasamisel andmekaitsekohustuste reguleerimine), Art 28 lg 3 (kaasamise tingimused, mis peavad olema reguleeritud kas õigusaktis või lepingus), s.h. kuid mitte ainult: konfidentsiaalsuskohustuse regulatsiooni kohustuslikkus (Art 28 lg 3 punkt b), kaasaaitamiskohustuse kohustuslikus (Art 28 lg 3 punkt e) ning Vastutava töötleja aitamine viimase selliste kohustuste täitmisel nagu töötlemise turvalisuse kohustus (Art 32) järelevalveasutuse teavitamise kohustus (Art 33), andmesubjekti rikkumisest teavitamise kohustus (Art 34), andmekaisealase mõjuhinnangu koostamise kohustus (Art 35), ja järelevalveasutusega eelneva konsulteerimise kohustus (Art 36).

Volitatud töötleja täidab viivituseta Vastutava töötleja mistahes alljärgneva korralduse, mis puudutab isikuandmeid ja mis on antud s.h. andmete töötlemiseks, muutmiseks, kustutamiseks, üle andmiseks, töötlemise piiramiseks, tagastamiseks. Volitatud töötlejal on kaasaaitamiskohustus ka Vastutava töötleja ees, kui selle vajadus on tingitud Vastutava töötleja osas toimuvast või toimuda võivast järelevalvemenetlusest.

Volitatud töötleja on kohustatud hoiduma Vastutavale töötlejale kahju tekkimisest või tekitamisest ja hüvitama mistahes kahjud, nõuded, trahvid ja sunnirahad, millised tekivad või esitatakse Vastutava töötleja vastu ja millised on tingitud Volitatud töötleja poolt otseselt või kaudselt Volitatud töötleja poolt ÜM nõuete täitmata jätmisest või osalisest täitmisest.

Volitatud töötleja tagastab ja kustutab isikuandmed ilma täiendava korralduseta juhul, mil andmeid ei ole vaja enam teenuse osutamiseks või muu seadusest tuleneva kohustuse täitmise tagamiseks. Sel juhul Volitatud töötleja teavitab eelnevalt Vastutavat töötlejat vastavast tegevusest. Kui Isikuandmete seaduslikuks töötlemiseks on vajalik Volitatud töötlejal sõlmida leping edasivolituseks, kehtestab vastav leping arvestades Vastutava töötleja volituse ulatust selge ÜM põhise vastutuse ka Volitatud töötlejale, kes tegutseb edasivolituse alusel.